عطا شاد
 دشمنءِ ارزانیءَ گراں کت منءَ
 کافری تژناں مسلماں کت منءَ
 ماہکانءِ نود برفی بستگ انت
 چلّگءِ درچکوں ، جڑشکاں کت منءَ
 چمّ زرانت انگت پہ ویرندانیءَ
 آبدانی چے؟ کہ آساں کت منءَ
 نیّتءِ یک ساعتے عمرءَ طبیب
 آس سوچان ات کہ ساچان کت منءَ
 اے فقیرانءَ پہ سرظاہر بگند
 ناگتءَ”الّاہے“ سلطاں کت منءَ
 قسمتءِ بدوا منی رنج انت ءُ بس
 من پہ نازآئی، کہ مہماں کت منءَ
 بے وتی اچ وت عطا مستاگی یے
 جی زبہریءَ کہ گنجاں کت منءَ